Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Mossadi endine ülem Meir Dagan:
Iisraelil on aeg lõpetada USA kritiseerimine tuumaleppe osas.
Probleemiks olevat Iraan, mitte president Obama.
Prantsusmaa alustab Süürias luuremissioone
ja kaalub õhurünnakuid sealsete IS-i militantide vastu.
Mossadi endise ülema Meir Dagani sõnul on Iisraelil aeg
lõpetada USA kritiseerimine seoses tuumaleppega,
mis sõlmiti Iraani ja P5+1 vahel
(USA, Venemaa, Hiina, Prantsusmaa, Inglismaa ja Saksamaa).
Ta rõhutas, et probleemiks on Iraan, mitte president Obama.
Arvan, et see oli Iisraeli strateegiline otsus
lasta käiku USA-vastane poliitika.
Probleemiks on Iraan, mitte president Obama.
Mul on väga kahju, et see konflikt on jõudnud kohta,
kus see pole minu meelest Iisraeli ja USA huvides.
Räägin USA huvidest regioonis.
Arvan, et leping Iraaniga, tekitas uue fenomeni,
kus mitmed regiooni riigid ei usalda USAd.
Herzliyah Rahvusvahelise Terrorismivastase Võitluse Instituudi
igaaastasel konverentsil süüdistas Dagan Netanyahut
USA-vastase poliitika kasuks otsustamises
ja kutsus seda võimalikult kiiresti lõpetama.
On aeg see USA-vastane lähenemine lõpetada.
Dagan on peaministri karmi Iraani-poliitika tuline kriitik.
Ta avaldas valjult vastuseisu Iisraeli sõjalisele rünnakule
Teherani tuumarajatiste vastu, mida Netanyahu väidetavalt toetab.
Iraani peamiseks regionaalseks rivaaliks peetav Saudi Araabia ütles,
et on rahul USA presidendi Obama kinnitustega tuumalepingu suhtes
ja usub, et leping aitab kaasa Lähis-Ida julgeolekule ja stabiilsusele.
Pärast president Obama ja Saudi kuninga Salmani kohtumist
Washingtonis Valges Majas ütles Saudi Araabia välisminister,
et Obama kinnituste kohaselt
ei lase leping Iraanil tuumarelva hankida.
Obama olevat öelnud,
et leping sisaldab inspektsioone Teherani armeerajatistes
ja majandussanktsioonid naasevad,
kui Iraan peaks lepingut rikkuma.
Saudi Araabia kuningriik jäi kinnitustega rahule pärast seda,
kui oleme viimased kaks kuud lepingu asjus
oma Euroopa ja teiste liitlastega konsulteerinud.
Usume, et leping aitab kaasa regiooni julgeolekule ja stabiilsusele,
takistades Iraanil tuumavõimekust omandada ja loodame,
et iraanlased kasutavad seda maailma avatuse võimalust
ja lisavahendeid kohaliku arengu rahastamiseks,
mitte regionaalseks õelutsemiseks.
Saudi Araabia on tuumalepet karmilt kritiseerinud
ja nõudis rahvusvaheliselt kogukonnalt kinnitusi
Teherani tuumapürgimuste ja regionaalse tegevuse suhtes.
Iraan nimelt toetab šiiitlikke moslemimilitante,
kes võitlevad Saudi Araabia sunniitidest liitlastega,
näiteks Jeemenis ja Süürias.
Loodame, et see saab Iraani ajaloo pöördepunktiks,
Iraanist saab vastutustundlik naaber,
kes austab mittesekkumise printsiipe
ning Iraan lõpetab terrorismi toetamise ja sektantlike pingete õhutamise.
Seoses käimasoleva võitlusega Islamiriigi vastu -
Suurbritannia teatel tapeti kaks Briti kodanikku,
kes võitlesid IS-i ridades ja kavandasid rünnakuid Inglismaal.
See oli brittide esimene õhurünnak Süürias.
Viimastel nädalatel teatati, et kaks Briti päritolu IS-i võitlejat,
kes kavandasid rünnakuid Inglismaa ja teiste riikide vastu,
hukkusid õhurünnakuis.
Nii Junaid Hussain kui Reyaad Khan olid Süürias asuvad Briti kodanikud,
kes osalesid uute liikmete värbamises
ja kavandasid barbaarsete rünnakute korraldamist Lääne vastu,
sh mitmeid terrorirünnakuid Suurbritannias,
näiteks plaaniti rünnata tähtsaid avalikke mälestusüritusi,
sh tänavu suvel toimuvaid.
Kuigi rünnakuteks Süürias puudus parlamendi heakskiit,
rõhutas Briti peaminister seadusandjaile,
et rünnakukäsk Briti kodanike vastu anti enesekaitseks.
Võin täna teatada, et enesekaitse eesmärgil
ja pärast tõsist planeerimist
tapeti Reyaad Khan 21. augustil
RAF-i drooni täppisõhurünnakus,
kui ta reisis autoga Süürias, Raqqas.
Lisaks Khanile, kes oli rünnaku objektiks,
hukkus veel kaks IS-i liiget,
kellest üks, Ruhul Amin, tuvastati Briti kodanikuks.
Briti sõjalennukid on teinud viimastel kuudel
regulaarseid õhurünnakuid IS-i võitlejate vastu Iraagis
ja opereerinud droonidega Süürias, et sõjalist luureinfot koguda.
Erinevalt mõnedest teistest riikidest USA juhitud rahvusvahelises liidus,
ei sihi nad tavaliselt IS-i Süürias.
Peaminister Cameron rõhutas,
et ei ühine koalitsiooni rünnakutega Süürias
ilma parlamendi eelneva heakskiiduta.
Prantsusmaa teatas, et alustab Süürias luuremissioone
ja kaalub õhurünnakuid sealsete IS militantide vastu.
Minu kohus on kindlustada,
et oleme nii informeeritud kui võimalik
kõigist ohtudest meie riigi vastu, et neile vastu astuda.
Seepärast palusin kaitseministril
alustada homsest luurelende Süüria kohal,
mis aitavad meil kaaluda õhurünnakuid IS-i vastu,
kaitstes oma autonoomiat otsustamisel ja tegutsemisel.
President Hollande välistas siiski,
et konfliktist räsitud riiki saadetakse Prantsuse maaväed.
Tahame täna Süürias teada,
mida planeeritakse meie vastu
ja mida tehakse Süüria rahva vastu.
Otsustasin, et homsest algavad
koalitsiooniga seotud luurelennud,
kuna võimalus sel moel sekkuda
oli meie eeltingimus.
Seejärel,
sõltuvalt kogutud infost ja luureandmetest,
oleme valmis ründama.
Prantsusmaa ühines esimesena USA juhitud koalitsiooniga
ja korraldab õhurünnakuid IS-i positsioonide vastu Iraagis,
Seni on aga hoidutud rünnakutest IS-i vastu Süürias,
kartes, et sellest võib kasu saada Süüria president Assad.
ÜRO andmeil on Süüria konflikt
nõudnud seni üle 220 000 inimelu.
Teiste raportite andmeil on aga 4-aastase konflikti vältel hukkunud
ligi pool miljonit inimest.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri